Se graduó como bioquimico en a Universidat de Columbia en 1939. En estar refusau pa ingresar en as escuelas de medicina d'as universidatz de Nueva York, tornó ta Columbia y decidió de fer un postgrau de quimica, titol que obtenió en 1941. A l'atro anyo, 1942, fue particularment significativo pa Asimov; en partir enta la ciudat de Filadelfia obtenió un treballo como investigador quimico en os astilleros d'a marina de guerra estatounidense, emplego que mantenió entre o transcurso d'a Segunda Guerra Mundial. En 1948 aconsiguió o doctorau en quimica, o que le permitió l'acceso a la Universidat de Boston an que remanió como asociau, pero sin opción a amostrar. A universidat deixó de pagar-le o salario en 1958, pero, ta part d'alavez, os ingresos procedents d'o suyo treballo como escritor yeran mas grnas que os que aconseguiba con a suya labor universitaria. Asimov remanió en a facultat como profesor asociau, y en 1979 le ascendieron a profesor titular. Os suyos documentos personals d'os anyos 1965 enta debant s'archivoron en a Biblioteca Mugar Memorial d'a Universidat de Boston, an que ocupan 464 caixas en 71 m d'aparadors. En 1985 estió triau President honorario de l'Asociación Humanista Estadounidense, cargo que ocupó dica a suya muerte en 1992. O suyo sucesor estió o suyo amigo y colega Kurt Vonnegut. Estió tamién vicepresident honorario d'o club Mensa dica a muerte d'a suya directora Margot Seitelman o 5 de noviembre de 1989.